RBF จัดประชุมนักวิเคราะห์ ย้ำเป้ารายได้โตเกิน 10% แย้ม Q2 แกร่ง ออเดอร์ล้นไม่หวั่น“โควิด”
RBF จัดประชุมนักวิเคราะห์ ย้ำเป้ารายได้โตเกิน 10% แย้ม Q2 แกร่ง ออเดอร์ล้นไม่หวั่น“โควิด”
RBF จัดประชุมนักวิเคราะห์ ย้ำเป้ารายได้โตเกิน 10% แย้ม Q2 แกร่ง ออเดอร์ล้นไม่หวั่น“โควิด”
10 มิ.ย. 2563

สมชาย รัตนภูมิภิญโญ ประธานเจ้าหน้าที่บริหาร บริษัท อาร์ แอนด์ บี ฟู้ด  ซัพพลาย จำกัด (มหาชน) หรือ RBF เปิดเผยถึงแนวโน้มของผลประกอบการไตรมาส 2/2563 และช่วงครึ่งปีหลังของปี 2563 ในงานประชุมนักวิเคราะห์ โดยระบุถึงผลประกอบการไตรมาส 2/2563 ยังมีรายการสั่งสินค้าเข้ามาอย่างต่อเนื่องแม้ในช่วงภาวะการณ์แพร่ระบาดของไวรัสโควิด-19 เนื่องจากสินค้าของบริษัทนั้น เป็นสินค้าที่จำเป็นต่อการบริโภค ดังนั้นธุรกิจจึงไม่ได้รับผลกระทบแต่อย่างใด
นอกจากนี้ที่ผ่านมาไตรมาส 1/2563 บริษัทมีค่าใช้จ่ายลดลง ซึ่งเป็นค่าใช้จ่ายจากอัตราดอกเบี้ยที่ลดลง หลังจากนำเงินที่ได้รับจากการระดมทุนเข้าตลาดครั้งแรก (IPO) ไปใช้ชำระหนี้บางส่วน และได้รับผลดีในช่วงภาวะดอกเบี้ยต่ำ ซึ่งไตรมาส 2/2563 บริษัทจะยังได้รับผลดีในช่วงภาวะดอกเบี้ยต่ำเช่นเดียวกัน ส่งผลให้ต้นทุน และค่าใช้จ่ายของบริษัทลดลง จึงจะส่งผลให้อัตรากำไรสุทธิของบริษัทอยู่ในระดับสูงจึงคาดการณ์ว่าผลงานไตรมาส 2/2563 จะทำได้ดีเทียบเท่ากับไตรมาส 1/2563
ขณะเดียวกันบริษัทยังคงเป้าหมายรายได้ปี 2563 จะเติบโต 10-12% จากปี 2562 ที่มีรายได้อยู่ที่ 2,881.99 ล้านบาท หลังจากบริษัทมีออเดอร์เข้ามาอย่างต่อเนื่อง ประกอบกับมีการขยายกำลังการผลิตทั้งในประเทศและต่างประเทศ โดยเริ่มมีการขยายธุรกิจไปยังต่างประเทศมากขึ้นโดยเฉพาะประเทศเพื่อนบ้าน ซึ่งจะส่งผลให้รายได้ของบริษัทเพิ่มสูงขึ้น
นอกจากนี้บริษัทยังอยู่ระหว่างศึกษาพฤติกรรมของประชาชนที่เปลี่ยนไป “New Normal” เพื่อเตรียมศึกษาและพัฒนาผลิตภัณฑ์ของบริษัทในอนาคต เพื่อเตรียมความพร้อมกับกระแสของโลกที่กำลังเปลี่ยน สำหรับการสร้างผลดำเนินงานในอนาคตให้มีการเติบโตอย่างแข็งแกร่ง
อนึ่งผลการดำเนินงานในไตรมาส 1/63 ที่ผ่านมาบริษัทกำไรสุทธิอยู่ที่ 147.34 ล้านบาท เติบโต 68% จากช่วงเดียวกันของปีก่อน ที่มีกำไรสุทธิอยู่ที่ 87.70 ล้านบาท เนื่องจากการขายสินค้าที่เพิ่มขึ้นของกลุ่มสินค้าหลัก 2 กลุ่ม ได้แก่ กลุ่มสินค้าวัตถุแต่งกลิ่น และสีผสมอาหารและกลุ่มแป้งและซอส หลังจากยอดขายที่เพิ่มขึ้นของลูกค้าอุตสาหกรรมในประเทศทั้งสองกลุ่มผลิตภัณฑ์
อีกทั้งบริษัทมีรายได้จากการดำเนินธุรกิจอยู่ที่ 807.69 ล้านบาท เติบโต 12.59% จากช่วงเดียวกันของปีก่อน มีรายได้จากการดำเนินธุรกิจอยู่ที่ 717.36 ล้านบาท เนื่องจากบริษัทมีรายได้จากการขายและบริการอยู่ที่ 789 ล้านบาท เติบโต 14.41% จากช่วงเดียวของปีก่อนมีรายได้จากการขายและบริการอยู่ที่ 689.65 ล้านบาท โดยมีรายได้จากการขายสินค้าเติบโตจำนวน 99.35 ล้านบาท แบ่งเป็น ยอดขายในประเทศที่เพิ่มขึ้น จำนวน 91.76 ล้านบาท และยอดขายต่างประเทศที่เพิ่มขึ้นจำนวน 7.59 ล้านบาท